wickkiey/tamil-wikipedia-markdown huggingface dataset:
# சாந்தநாதசுவாமி கோயில், புதுக்கோட்டை



**சாந்தநாதசுவாமி கோயில்** என்பது தமிழ்நாட்டில் புதுக்கோட்டை நகரின் மையப்பகுதியில் அமைந்துள்ள ஒரு சிவன் கோயில் ஆகும்.  

## மூலவர்
இக்கோயிலின் மூலவர் சாந்தநாதசுவாமி ஆவார். இறைவி வேதநாயகி என்றழைக்கப்படுகிறார். மூலவர் கிழக்கு நோக்கிய நிலையில் உள்ளார்.  

## சிறப்பு
இக்கோயில் கி.பி.1071-1123இல் ஆண்ட முதலாம் குலோத்துங்க சோழனால் கட்டப்பட்டதாகக் கூறப்படுகிறது. மூலவர் சன்னதியின் மேல் விதானத்தில் காணப்படுகின்ற கல்வெட்டில் இக்கோயில் குலோத்துங்க சோழீச்சரம் என்று குறிப்பிடப்பட்டுள்ளது.
# தீரத் சிங் ராவத்



**தீரத் சிங் ராவத்** (, பிறப்பு:09 ஏப்ரல் 1964) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு கார்வால் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். இவர் 2019-இல் 17வது மக்களவை உறுப்பினராகத் தேர்ந்தெடுக்கப்பட்டார்.  

திரிவேந்திர சிங் ராவத் உத்த்ராகண்ட் முதலமைச்சர் பதவியிலிருந்து விலகியதால், மக்களவை உறுப்பினர் பதவியிலிருந்த தீரத் சிங் ராவத் பதவி விலகி, 10 மார்ச் 2021 அன்று உத்தராகண்ட் மாநில முதலமைச்சராக பதவி ஏற்றார்.  

## பதவி துறப்பு
ஏற்கனவே தீரத் சிங் ராவத் மக்களவை உறுப்பினராக உள்ள நிலையில், உத்தராகண்ட் மாநில முதலமைச்சராக பதவியேற்றார். சட்டமன்றத்தில் உறுப்பினராக இல்லாத தீரத் சிங் ராவத், செப்டம்பருக்குள் ஏதாவது ஒரு தொகுதியில் போட்டியிட்டு வெற்றி பெற வேண்டிய சூழல் இருந்தது. கொரோனா பரவல் காரணமாக இடைத்தேர்தல் நடத்த, தேர்தல் ஆணையம் தற்போது தயாராக இல்லை. எனவே, தீரத் சிங் ராவத் செப்டம்பருக்குள் சட்டமன்ற உறுப்பினராக் தேர்வு செய்யப்படுவதில் சிக்கல் எழுந்துள்ளதால் தமது முதலமைச்சர் பதவியைத் துறந்தார்.
# அசாசின்களின் வரிசை



**அசாசின்கள்** என்பவர்கள் சியா இஸ்லாமைச் சேர்ந்த நிசாரி இசுமாயிலி பிரிவினர் ஆவர். இவர்கள் 1090 மற்றும் 1275 ஆண்டுகளுக்கு இடையில் பாரசீகம் மற்றும் சிரியாவின் மலைகளில் வாழ்ந்தனர். அந்த நேரத்தில் இவர்கள் கட்டுக்கோப்பான சூழ்ச்சி கொள்கையை தங்களது அரசுக்கு எதிரிகள் என்று கருதப்பட்ட, ஆரம்பத்தில் முசுலிம் மற்றும் பிறகு கிறித்தவ தலைவர்களை ரகசியமாக கொன்றதன் மூலம் மத்திய கிழக்கு முழுவதும் பின்பற்றினர்.  

நவீன ஆங்கில வார்த்தையான அசாசினேசன் இந்த அசாசின்கள் பயன்படுத்திய தந்திரோபாயங்களை அடிப்படையாகக் கொண்டு உருவானதாகும். நிசாரி இசுமாயிலி மதம் பதினோராம் நூற்றாண்டின் பிற்பகுதியில் உருவானது. பாத்திமிட் கலீபகத்தின் அடுத்த ஆட்சியாளர் யார் என்ற குழப்பம் நிசாரி இபின் அல்-முசுதன்சிர் மற்றும் அவரது ஒன்றுவிட்ட சகோதரர் அல்-முசுதாலி ஆகியோர் இடையே ஏற்பட்ட நேரத்தில் இது உருவானது. இவர்களது காலத்தில் அரேபியர்களான இபின் அல்-கலனிசி மற்றும் அலி இபின் அல்-ஆதிர் மற்றும் பாரசீகரான அடா மாலிக்-சுவய்னி ஆகிய வரலாற்றாளர்கள் வாழ்ந்தனர். முதலிரண்டு வரலாற்றாளர்கள் அசாசின்களை *படினியா* என்று அழைத்தனர். இப்பெயரை இசுமாயிலிகள் கூட பரவலாக ஏற்றுக் கொண்டனர்.  

## வீழ்ச்சி மற்றும் அதற்குப் பிறகு

அசாசின்கள் நன்றாகப் பதிவு செய்யப்பட்ட, மங்கோலியப் பேரரசின் குவாரசமியப் படையெடுப்பின்போது முற்றிலுமாக அழிக்கப்பட்டனர். மங்கோலிய தளபதி கித்புகாவிடம் ஒரு ஆணையானது கையில் வழங்கப்பட்டது. 1253 ஆம் ஆண்டு கித்புகா பல அசாசின் கோட்டைகளை தாக்க ஆரம்பித்தார். 1256 ஆம் ஆண்டு ஹுலாகு கான் அப்பகுதிக்கு முன்னேறினார். அவ்வருடத்தின் பிற்பகுதியில் அலமுத் கைப்பற்றப்பட்டது. லம்ப்சர் 1257 ஆம் ஆண்டு வீழ்ந்தது. 1260 ஆம் ஆண்டு மசையப் வீழ்ந்தது. அசாசின்கள் அலமுத்தை மீண்டும் கைப்பற்றி சில மாதங்களுக்கு தங்களது கட்டுப்பாட்டில் 1275 ஆம் ஆண்டு வைத்திருந்தனர். ஆனால் அவர்கள் ஒடுக்கப்பட்டு அவர்களது அரசியல் சக்தியானது மீண்டும் எழாத வண்ணம் அழிந்துபோனது. இந்த நிகழ்வுகளுக்கு சிறிது காலத்திற்குப் பின்னர் ருக்ன் அல்-தின் குர்ஷா மரண தண்டனைக்கு உட்படுத்தப்பட்டார்.  

சிரியாவில் அசாசின்கள் மற்ற முஸ்லிம் குழுக்களுடன் மங்கோலியர்களை எதிர்ப்பதற்காக இணைந்தனர். மம்லுக்குகள் மற்றும் பைபர்சுடன் இணைய முயற்சித்தனர். பைபர்ஸ் ஹாஸ்பிடலர்களுடன் 1266 ஆம் ஆண்டு இணைந்தார். அசாசின்களால் கொடுக்கப்பட்ட கப்பமானது நிறுத்தப்பட வேண்டுமென நிபந்தனை விதித்தார். ஒரு கட்டத்தில் பிராங்குகளுக்கு செலுத்தப்பட்ட கப்பமானது அங்கு செல்வதற்கு பதிலாக கெய்ரோவிற்கு வர ஆரம்பித்தது. பைபர்சின் சுயசரிதையை எழுதிய இபின் அப்த் அல்-ஜாகிர் 1260 ஆம் ஆண்டின் ஆரம்பத்தில் கூட இக்தாவில் இருந்த அசாசின்களின் நிலப்பகுதிகளை தனது தளபதிகளுக்கு பைபர்ஸ் வழங்கியதாக எழுதியுள்ளார். பைபர்ஸ் 1265 ஆம் ஆண்டு முதல் பல்வேறு இளவரசர்களிடமிருந்து அசாசின்கள் பெற்ற பரிசுகளுக்கு வரி விதிக்க ஆரம்பித்தார். பொதுவாக தெரிந்தவரை இப்பரிசுகள் பிரான்சின் ஒன்பதாம் லூயி, ஜெர்மனியின் முதலாம் ருடால்ப், காஸ்டிலேவின் பத்தாம் அல்போன்சோ மற்றும் ஏமனின் ரசூலிட் சுல்தான் அல்-முசாபர் யூசுப் ஆகியோரிடமிருந்து வந்துள்ளன. தனது சுல்தானகத்திற்கு ஆபத்து வரலாம் என்று அறிந்த பைபர்ஸ் 1270 ஆம் ஆண்டு அசாசின்களின் சிரிய பிரிவை தன்னுடன் இணைத்துக்கொண்டார்.
# தாழங்ஙாடி பள்ளி

தாழங்ஙாடி பள்ளி ( தாழங்ஙா மார் பசெலியோஸ் மார் கிரிகோரியஸ் ஆர்த்தடாக்ஸ் சர்ச் ). என்பது கோட்டயம் மத்திய ஆர்த்தடாக்ஸ் மறைமாவட்டத்துக்கு உட்பட்ட மலங்கரா ஆர்த்தடாக்ஸ் சிரிய தேவாலயம் ஆகும். இது கேரளத்தின், கோட்டயம் மாவட்டத்தில் கோட்டயம் குமாரகம் சாலையில் மீனாச்சில் ஆற்றின் கரையில் அமைந்துள்ளது.  

## வரலாறு
சிரிய கிறிஸ்தவ பிரிவைச் சேர்ந்த ஒரு சமூகம் கி.பி 12 ஆம் நூற்றாண்டுக்கு முந்தைய தாழங்ஙாடியில் இருந்தது. தற்போதைய கோட்டயம் மற்றும் இடுகி மாவட்டங்களின் பெரும்பாலான பகுதிகளை உள்ளடக்கிய இராசியதை ஆண்ட தெக்கம்கூர் மன்னர்களின் தலைமையகமாக தாழங்ஙாடி இருந்தது. இராச்சியத்தின் வர்த்தக, வணிக நடவடிக்கைகளை மேம்படுத்துவதற்காக, இந்த அரசர்கள் இந்த தொழில் துறைகளில் சிறந்து விளங்கிய மலங்கரா நஸ்ரானிகளின் குடியேற்றத்தை ஊக்குவித்தனர்.  

## இக்காலம்
மீனாச்சில் ஆற்றின் கரையில், திருச்சபைக்கு அருகிலேயே, மிகப் பழமையான, பெரிய கருங்கல் சிலுவை உள்ளது, இது இந்த தேவாலயத்தின் முன்னோடியாக கருதப்படுகிறது. சிலுவையின் அருகே ஒரு வழிபாட்டு மண்டபம் இருந்தது, ஆனால் அது ஒரு நூற்றாண்டுக்கு முன்பு மர்மமான முறையில் ஏற்பட்ட தீயினால் அழிவுற்றது. இந்த பிரார்த்தனை மண்டபத்தில் மார் பஹனன் சஹாதா ( செயிண்ட் பெஹ்னான் ) காப்பாளர் துறவியாக இருந்தார் . 20 ஆம் நூற்றாண்டில் புதிய தேவாலயம் எழுப்பப்பட்டபோது, மீனாசில் ஆற்றின் கரையில் உள்ள தேவாலயத்தின் முன்னால் உள்ள சிலுவை கோபுரத்துக்கு, மார் பஹனன் சஹாதாவின் பெயரிடப்பட்டது.  

## அதிகாரப்பூர்வ வலைத்தளம்

-
# திருநக்கரா மகாதேவர் கோயில், கோட்டயம்


**திருநக்கரா மகாதேவர் கோயில்** (*Thirunakkara Sree Mahadevar Temple, Kottayam*) என்பது கோட்டயம் நகரின் மையப்பகுதியில் அமைந்துள்ள ஒரு சிவன் கோயிலாகும். இது நடு கேரளாவில் மதிப்பிற்குரிய 108 சிவாலயங்களில் ஒன்றாகும். சுமார் 500 ஆண்டுகள் பழமையான இந்த கோயில் தேக்கம்கூர் மன்னரால் கட்டப்பட்டது. இக்கோயிலானது பல்வேறு இந்து தெய்வங்களின் தனிச்சிறப்பான சிற்பங்களையும் சுவரோவியங்களையும் கொண்டுள்ளது. இங்குள்ள சிவனை பரசுராமர் பிரதிட்டை செய்தார் என்பது ஒரு பொதுவான நம்பிக்கை ஆகும். தெக்கக்கூர் அரச குடும்பத்தினர் இங்குள்ள " *திருநக்கர* *தேவரை* " *பரதேவதையாக* (காவல் தெய்வம்) *கருதினர்*  

## விழாக்கள்
இங்கு மூன்று திருவிழாக்கள் முதன்மையானவை ஆகும். அவை முறையே துலாம் (அக்டோபர் -நவம்பர்) மிதுனம் (சூன்-சூலை), மீனம் (மார்ச் - ஏப்பிரல்) ஆகியவை ஆகும். இவற்றில் மீனம் பிற இரண்டைவிட மிக முத்மையான விழாவாகும். இத்திருவிழாவின் கடைசி நாளன்று சாதி, சமய வேறுபாடின்றி அனைவரும் கலந்துகொள்ளும் கோட்டயத்தின் ஆராட்டுத் திருவிழா நடைபெறுகிறது. இவைகளுக்கு அடுத்து மார்ச் மாதத்தில் நடக்கும் பல்குண உற்சவமும் முக்கியமானது ஆகும்.
# அஜய் தம்தா


**அஜய் தம்தா** (, பிறப்பு:16 ஜூலை 1972) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு அல்மோரா மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
# அஜய் பட்


**அஜய் பட்** (, பிறப்பு:01 மே 1961) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். 2019 ஆம் ஆண்டு நைனிடால் - உதம்சிங் நகர் மக்களவைத் தொகுதியிலிருந்து மக்களவைக்கு பாரதிய ஜனதா கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார் இவர் தற்போது பாதுகாப்பு அமைச்சகம் மற்றும் சுற்றுலா அமைச்சகத்தின் இணை அமைச்சராக உள்ளார்.
# தேவி உபநிடதம்


**தேவி உபநிஷதம்** (சமஸ்கிருதம் : देवी उपनिषत्, ஆங்கிலம்:Devi Upanishad), இந்து மதத்தின் உபநிஷதங்களில் சிறிய ஒன்றாகும். இது சமஸ்கிருதத்தில் இயற்றப்பட்ட உரைகளைக் கொண்டுள்ளது. அதர்வண வேதத்துடன் இணைக்கப்பட்டுள்ள 19 உபநிஷங்களில் *தேவி உபநிஷதமும்* ஒன்றாகும். இது எட்டு சக்தி உபநிடதங்களில் ஒன்றாக வகைப்படுத்தப்பட்டுள்ளது. இது வேதாந்த இலக்கியத் தொகுப்பின் ஒரு பகுதியாகும். தேவி உபநிஷதம் இந்து மதத்தின் தத்துவக் கருத்துக்களை முன்வைக்கிறது.  

*தேவி உபநிஷத* உரை பொ.ச. 9 முதல் 14 ஆம் நூற்றாண்டுகளுக்கு இடையில் இயற்றப்பட்டிருக்கலாம் என கருதப்படுகிறது. இது மகாதேவியை அனைத்து தெய்வங்களாகவும் குறிக்கிறது. தேவி உபநிஷத் என்பது முக்கியமான ஐந்து அதர்வாஷிர உபநிஷதங்களின் ஒரு பகுதியாகும். தாந்திரீகம் மற்றும் ஷக்தா தத்துவ மரபுகளுக்கு மிக முக்கியமானதாகும்.  

தெய்வம் பிரம்மம் (உலகம்) என்றும், அவளிடமிருந்து பிரகதி (விஷயம்) மற்றும் புருஷா (உணர்வு) எழுகிறது என்றும் உபநிஷத் கூறுகிறது. அவள் பேரின்பம் மற்றும் பேரின்பம் இல்லாதவள். வேதங்கள் மற்றும் அதிலிருந்து வேறுபட்டவள், பிறக்கும் மற்றும் பிறக்காதவள். ஒட்டுமொத்த பிரபஞ்சம் அவளே என கூறுகிறது.  

## சொற்பிறப்பியல்
தேவி, தேவா ஆகிய சமஸ்கிருத சொற்கள் பொ. வ. மு 2 ஆம் நூற்றாண்டில் எழுதப்பட்ட ரிக்வேத இலக்கியங்களில் காணப்படுகின்றன. *தேவா* என்பது ஆண்பால், பெண்பால் *தேவி*. இவை "மேலுலக, தெய்வீக, உயர்ந்த சிறப்பான, உயர்ந்த, பிரகாசமானவை" என்று பொருள்படும். உபநிஷத் என்ற சொல்லின் அர்த்தம் *இந்து மதத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பு* என்பதாகும்.  

## வரலாறு

டிரினிட்டி பல்கலைக்கழகத்தின் மத பேராசிரியரான *சீவர் மெக்கன்சி பிரவுன்* இந்த முக்கியமான தாந்த்ரீக மற்றும் சக்தி உரை (தேவி உபநிடதம்) பொ.ச. ஒன்பதாம் மற்றும் பதினான்காம் நூற்றாண்டுகளுக்கு இடையில் இயற்றப்பட்டிருக்கலாம் என்கிறார். மொத்தமுள்ள 108 உபநிஷதங்களில் 81 ஆவதாக பட்டியலிடப்பட்டுள்ளது. தேவி உபநிஷதம் ஐந்து *அதர்வஷிராஸ்* உபநிஷதங்களின் ஒரு பகுதியாகும். அவை ஒவ்வொன்றும் கணபதி, நாராயணா, ருத்ரா, சூர்யா மற்றும் தேவி ஆகிய ஐந்து முக்கிய தெய்வங்கள் அல்லது சன்னதிகளின் (பஞ்சாயத்தானன்) பெயரிடப்பட்டுள்ளன. இவற்றின் தத்துவங்கள் திரிபுரா உபநிஷத், பஹ்ரிச்சா உபநிஷத், மற்றும் குஹயாகல உபநிஷத் ஆகியவற்றிலும் காணப்படுகிறது.  

## அடித்தளம் மற்றும் அமைப்பு
*தேவிஉபநிஷதம்* 32 வசனங்களைக் கொண்டுள்ளது. இவை தேவியை மிக உயர்ந்த வடிவிலும் பிரபஞ்சத்தின் இறுதி உண்மை என்றும் உரைக்கிறது. தேவியிடமிருந்து பிரகதி (விஷயம்) மற்றும் புருஷா (நனவு) எழுகிறது, அவள் பேரின்பம் மற்றும் பேரின்பம் இல்லாதவள், அவளிடமிருந்து வேதங்கள் தோன்றின. அவளே பஞ்சபூதங்கள், அவளே இந்த பிரபஞ்சம் அனைத்தும் நிரம்பியுள்ளாள். தேவி "அறியப்படாத, முடிவில்லாத, புரிந்துகொள்ள முடியாத, தெரியாத, ஒன்று மற்றும் பல" என்று உபநிஷதம் 26 முதல் 28 வசனங்களில் சொல்லப்பட்டுள்ளது. தேவியே அனைத்து மந்திரங்களுக்கும் நீரூற்று என்று உபநிஷதம் கூறுகிறது. எல்லா அறிவும் அவளுடைய உள்ளார்ந்த பண்பு, அவளுக்கு அப்பால் எதுவும் இல்லை என வரையறுக்கிறது. 29 முதல் 32 வசனங்களில், இந்த உபநிஷதத்தை ஓதுவதன் நன்மைகள் விளக்கப்பட்டுள்ளன. உபநிஷத்த்தை பத்து முறை பாராயணம் செய்வது எல்லா பாவங்களையும் நீக்குகிறது. அதே நன்மைகளைப் பெற காலை மற்றும் மாலை நேரங்களில் பாராயணம் செய்வதையும் பரிந்துரைக்கிறது. நள்ளிரவில் பாராயணம் செய்வது ஒருவரின் பேச்சை முழுமையாக்குகிறது. ஒரு தெய்வத்தின் உருவத்தை பிரதிஷ்டை செய்யும் போது பாராயணம் செய்வது ஆற்றலைத் தருகிறது.
# புண்டரிகபுரம் கோயில்


**புண்டரிகபுரம் கோயில்** (*Pundareekapuram Temple*) என்பது என்பது கேரளத்தின், கோட்டயம் மாவட்டத்தின், தலயேலப்பரம்பு அருகில் உள்ள ஒரு கோயில் ஆகும். கட்டடக்கலையில் இது கேரளத்தின் பொதுவான கிராம கோவிலிலிருந்து வேறுபட்டதல்ல. ஓடு வேய்ந்த கூரையானது "சுட்டம்பலம்" என்னும் சதுரமான கருவறையை மூடியுள்ளது. இந்த கருவறையில் விஷ்ணு தனது வாகனமான கருடன்மீது பூதேவியுடன் சேர்ந்து அமர்ந்திருக்கிறார். இது ஒரு ஒரு அரிய தோற்றமாகும்.  

இக்கோயிலானது சுவரோவியங்களுக்கு பெயர்பெற்றது. இந்த ஓவியங்களில் கற்பக மரத்தின் அடியில் சிவனும், பார்வதியும் அமர்ந்திருப்பது போன்ற ஓவியம் ஒரு சிறந்த ஓவியமாகும்; துர்க்கை மகிசாசூரனை வதம் செய்தல், ஆயர்பாடியில் கிருஷ்ணனின் குறும்புகள்; புராணங்களில் குறிப்பிடப்படும் கவர்ச்சியான யட்சினிஷியின் ஓவியம்; இராமரின் பட்டாபிசேகம்; சிவ தாண்டவ ஓவியம், சாஸ்தாவின் ஓவியம் போன்றவை குறிப்பிடத்தக்க ஓவியங்களாகும்.  

இக் கோயில் உள்ள சுவரோவியங்கள் ஒப்பீட்டளவில் தெளிவற்றவையாகவே இருக்கின்றன. என்றாலும் இந்த ஓவியங்கள், பத்மனாபபுரம் மற்றும் மட்டஞ்சேரி அரண்மனைகளின் சுவர்-ஓவியங்களுக்கு சவால்விடக்கூடிய இடத்தில் உள்ளன என்பதில் சந்தேகமில்லை. இந்த சுவரோவியங்கள் 18 ஆம் நூற்றாண்டின் பிற்பகுதியில் வரையப்பட்டிருக்க சாத்தியக்கூறுகள் உள்ளன.
# சுன் தக் மையம்



**சான் தக் மையம் (Shun Tak Centre)** ஆங்காங் தீவின் வடக்கு பகுதியில் அமைந்துள்ள ஓரு வர்த்தக மற்றும் போக்குவரத்து மையம் ஆகும். இந்த கட்டிடம் 38 மாடி இரண்டு அலுவலக கோபுரங்களை கொண்டது மற்றும் ஆங்காங்-மக்காவு படகு முனையத்தை கொண்ட 4 மாடி மேடையை உள்ளடக்கியது.  

**சான் தக் மையம்** மக்காவ் கேசினோ அதிபரான டாக்டர் ஸ்டான்லி ஹோவின் முதன்மை ஹாங்காங்கின் இயக்க நிறுவனமான சான் தக் குழுமத்தின் தலைமையகம் சான் தக் மையம் ஆகும்.  

## வரலாறு
சான் தக் மையம் பழைய ஆங்காங்-மக்காவு படகு முனையம் மற்றும் சியுங் வான் இரவு சந்தையின் தளத்தில் கட்டப்பட்டது. முதல் பகுதி, 1984 இல் நிறைவடைந்தது.  

இந்த வளாகத்தை ஆங்காங் கட்டிடக்கலை மற்றும் பொறியியல் நிறுவனமான பென்ஸ் ராபின்சன் வடிவமைத்து உள்ளூர் ஒப்பந்தக்காரர் கிப் கிங் கட்டுமானத்தால் கட்டப்பட்டது. கட்டுமானம் ஜனவரி 1981 இல் தொடங்கியது.  

## போக்குவரத்து
சான் தக் மையம் ஒரு சிறிய போக்குவரத்து மையமாகும், இது எம்.டி.ஆரின் சியுங் வான் நிலையத்திற்கு நேரடியாகவும், பேருந்து நிலையம, ஒரு பெரிய மகிழுந்து நிலையம் மற்றும் மக்காவு மற்றும் சீனாவுக்கு படகு சேவைகளுக்கான படகு போக்குவரத்துகளையும் கொண்டுள்ளது.  
<sup data-ve-ignore="true">&#x5B;
# சோரம் தேசியவாத கட்சி



**சோரம் தேசியவாத கட்சி** ( Zoram Nationalist Party) மிசோரமின் முதன்மையான அரசியல் கட்சிகளில் ஒன்றாகும்.இக்கட்சி முன்பு **மிசோ தேசிய முன்னணி (தேசியவாதி)** என்ற பெயரில் அறியப்பட்டது. மிசோ தேசிய முன்னணித்திலிருந்து லால்துஹவ்மாயும், வேறு சில தலைவர்களும் கருத்து வேறுபாடு காரணமாகப் பிரிந்து 1997 ஆம் ஆண்டு **மிசோ தேசிய முன்னணி (தேசியவாதி)** என்ற பெயரில் தொடங்கினர்.பின்பு சோரம் தேசியவாத கட்சி என்று பெயர் மாற்றப்பட்டது தற்போது சோரம் மக்கள் இயக்கம் கட்சியில் இணைக்கப்பட்டது
# கோட்டியும் சென்னையாவும்

இரட்டை நாயகர்கள் (கர்நாடகா, இந்தியா) ]]  
**கோட்டியும் சென்னய்யாவும்** *(Koti and Chennayya)* (கி.பி 1556 முதல் கி.பி 1591 வரை) இவர்கள் புகழ்பெற்ற துளு மக்களிடையே புகழ்பெற்ற இரட்டை நாயகர்கள் ஆவர். இவர்கள் இதே பெயரில் துளு காவியத்தில் வகைப்படுத்தப்படுகிறார்கள். இது துளுவ மொழியில் உண்மையிலேயே இரண்டு நீண்ட காவியங்களில் ஒன்றாக கருதப்படுகிறது. இவர்களது பிறப்பிடம் தெற்கு கன்னட மாவட்டத்தின் புட்டூர் வட்டத்திலுள்ள படுமலே என்ற ஊராகும். இவர்களின் கதை துளு பாடல்களில் சுமார் ஐநூறு ஆண்டுகளுக்கு முன்பே பதிவு செய்யப்பட்டுள்ளது. இவர்கள் கர்நாடக மாநிலத்தில் துளு நாட்டின் பில்லாவா மக்களின் தேவி வைதேதிக்கு பிறந்தவர்கள். சகோதரர்களின் வீரச் செயல்களால், இவர்கள் வணங்கப்படுகிறார்கள். பாதுகாவலர்களாக நினைவில் வைக்கப்படுகிறார்கள். இவர்கள் என்மூர் அருகே நடந்த போரில் இறந்தனர். இவர்கள்து நினைவாக துளு நாடு முழுவதும் கோயில்கள் கட்டப்பட்டுள்ளன.  

## மத இடங்கள்
கோயில் சிறீ பிரம்ம பைதர்கலா கரோடி சேத்திரம் அல்லது 'கரோடி' என்று பிரபலமாக அறியப்படுவது துளு சமூகத்தில் ஒரு மத இடமாகும். இது கங்கநாடியில் உள்ள கரோடியில் கோட்டி மற்றும் சென்னையாவுக்கு அர்ப்பணிக்கப்பட்டுள்ளது.  

## நவீன கலாச்சாரத்தில்

- இவர்களின் வாழ்க்கையை அடிப்படையாகக் கொண்ட ஒரு திரைப்படம் கன்னட மற்றும் துளு மொழிகளில் கோட்டி சென்னையா என்ற பெயரில் திரைப்படமாகத் (1973) தயாரிக்கப்பட்டது.

- 2007 ஆம் ஆண்டில் துளுவில் மற்றொரு திரைப்படம் தயாரிக்கப்பட்டது. இது தேசிய திரைப்பட விருதுகளை (54 வது) வென்றது.
- ஒரு கன்னட மொழியில் தொலைக்காட்சித் தொடராக டிடி சந்தன என்ற கன்னடத் தொலைக்காட்சி நிலையத்தில் ஒளிபரப்பப்பட்டது
- 2019 ஆம் ஆண்டில் துளுவில் "தெய் பைதேதி" என்ற மற்றொரு படம் தயாரிக்கப்பட்டது.
# அக்சோபிய தீர்த்தர்


**அக்சோபிய தீர்த்தர்** *(Akshobhya Tirtha)* ( 1282- 1365) இவர் ஓர் துவைத அறிஞரும் இறையியலாளரும் ஆவார். இவர் ஒரு வலிமையான வாதத்திறமை வாய்ந்தவர். இவர் விஜயநகர பேரரசு தழைத்தோங்கிய காலத்தில் இருந்த வித்யாரண்யர் மற்றும் வேதாந்த தேசிகரின் சமகாலத்தவராக கருதப்படுகிறார்.  

## சந்நியாசம்
கோவிந்த சாத்திரியாக பிறந்து, மத்துவரிடமிருந்து சந்நியாசத்தைப் பெற்றார். பின்னர் மாதவ தீர்த்தருகுப் பிறகு மத்வாசாரியரின் பீடத்தின் தலைவரானார் (1350 - 1365). பாரம்பரியமாக, இவர் வேதாந்த தேசிகர் நடுவராய் இருந்த ஒரு விவாதத்தில் வித்யாரண்யரை வென்றதாக அறியப்படுகிறது. மத்வ தந்திர சம்கிரகா என்ற பெயரில் இவர் படைத்த ஒரு படைப்பு தற்போது கிடைக்கவில்லை.  

## கடைசி ஆண்டுகள்
இவர் தனது கடைசி ஆண்டுகளில் பண்டரிபுரம் சென்று ஓய்வு பெற்றார் என்று வரலாற்றாசிரியர் சர்மா வாதிடுகிறார். அங்கு பீமா ஆற்றங்கரையில் தோண்டு பந்த் என்ற இளைஞரை சந்தித்தார். பின்னர் அவர் இவரது சீடராகவும் வாரிசாகவும் மாறி ஜெயதீர்த்தர் என்ற பெயரைப் பெற்றார். கர்நாடகாவில் உள்ள ஒரு நகரமான, குல்பர்கா மாவட்டத்திலிருந்து 40 கி.மீ தூரத்தில் அமைந்துள்ள மல்கெடாவில் இவரது பிருந்தாவனம் உள்ளது..
# மாதவ தீர்த்தர்


**மாதவ தீர்த்தர்** *(Madhava Tirtha)* இவர் ஓர் இந்து தத்துவஞானியும், அறிஞருமாவார். இவர் இவர் 1333 முதல் 1350 வரை நரஹரி தீர்த்தருக்குப் பின் மத்துவப் பீடத்தின் 3 வது தலைவராக இருந்தார்.  

## படைப்புகள்
எஸ்.கே மற்றும் குருச்சார்யாவின் கூற்றுப்படி, இவர் பராசர சுமிருதி குறித்து பராசர மத்வ -விஜயம் என்று ஒரு வர்ணனை எழுதினார். இருக்கு வேதம், யசுர் வேதம் மற்றும் சாம வேதம் குறித்தும் வர்ணனை செய்தார். *முலபகாலுக்கு* அருகில் *மஜ்ஜிகெனஅள்ளி மடம்* என்ற பெயரில் தனது சொந்த மடத்தையும் இவர் நிறுவினார்.
# பிரேம் சிங் தமாங்


**பிரேம் சிங் தமாங்** (, பிறப்பு:05 பிப்ரவரி 1968) ஓர் இந்திய அரசியல்வாதியும், சிக்கிமின் தற்போதைய முதலமைச்சரும் ஆவார். இவர் 2019 மே 27 முதல் முதல்வராக உள்ளார். இவர் சிக்கிம் கிராந்திகாரி மோர்ச்சா கட்சியின் மாநில தலைவராகவும் உள்ளார் . 2009 ஆம் ஆண்டு சிக்கிம் சட்டமன்ற தொகுதியிலிருந்து சிக்கிம் கிராந்திகாரி மோர்ச்சா கட்சி சார்பாகத் சட்டமன்ற உறுப்பினராகத் தேர்ந்தெடுக்கப்பட்டார்.
# கான்ராட் சங்மா


**கான்ராட் சங்மா ** (*Conrad Sangma*, பிறப்பு:27 சனவரி 1978) ஓர் இந்திய அரசியல்வாதியும் மேகாலயாவின் தற்போதைய முதலமைச்சரும் ஆவார். இவர் முன்னாள் மக்களவை தலைவர் பி.ஏ.சங்மாவின் மகன் ஆவார். தேசிய மக்கள் கட்சியின் தேசிய தலைவராக உள்ளார். இவர் 2018 முதல் 2019 வரை, துரா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்..  

2023 மேகாலயா சட்டமன்றத் தேர்தலில், கான்ராட் சங்மா தலைமையிலான தேசிய மக்கள் கட்சி பெரும்பான்மை தொகுதிகளை கைப்பற்றியதும், 7 மார்ச் 2023 அன்று முதலமைச்சராக பதவி ஏற்றார்.  

## இதனையும் காண்க
- 2023 மேகாலயா சட்டமன்றத் தேர்தல்
# அலி சப்ரி


**அலி சப்ரி** என அழைக்கப்படும் **முகம்மது உவைசு முகம்மது அலி சப்ரி** (*Mohamed Uvais Mohamed Ali Sabry*; பிறப்பு: மே 1, 1970) இலங்கை முசுலிம் வழக்கறிஞரும், அரசியல்வாதியும் ஆவார். இவர் தற்போதைய வெளிநாட்டலுவல்கள் அமைச்சரும் ஆவார். அவர் இதற்கு முன்னர் அரசுத்தலைவர் கோட்டாபய ராஜபக்சவின் அமைச்சரவையில் நிதி அமைச்சராகவும் நீதி அமைச்சராகவும் பணியாற்றினார். இவர் அரசுத்தலைவர் கோட்டாபய ராஜபக்சவின் தலைமை சட்ட ஆலோசகராகப் பணியாற்றியவர்.  

## வாழ்க்கைக் குறிப்பு
அலி சப்ரி களுத்துறையில் எம். எஸ். எம். உவைசு, சரீன் உவைசு ஆகியோருக்குப் பிறந்தவர். களுத்துறை முசுலிம் மத்திய கல்லூரியிலும், கொழும்பு சாகிரா கல்லூரியிலும் கல்வி கற்றார். பின்னர் இலங்கை சட்டக் கல்லூரியில் சட்டம் பயின்று வழக்கறிஞரானார்.  

## அரசியலில்
2020 ஆம் ஆண்டில் இவர் அரசியலில் இறங்கினார். இலங்கை பொதுசன முன்னணியில் உறுப்பினரானார். 2020 சூலையில், கட்சியின் முசுலிம் பேரவையின் தேசியத் தலைவராக அரசுத்தலைவரால் தேர்ந்தெடுக்கப்பட்டார்.  

2020 நாடாளுமன்றத் தேர்தலில் இவரது பெயர் பொதுசன முன்னணியின் தேசியப் பட்டியலில் சேர்க்கப்பட்டு, தேர்தலின் பின்னர் அவர் நாடாளுமன்ற உறுப்பினரானார். 2020 ஆகத்து 12 இல், இவர் கோட்டாபய ராஜபக்சவினால் 9-வது நாடாளுமன்றத்தில் நீதி அமைச்சராக நியமிக்கப்பட்டார்.  

இவர் இலங்கை பொதுசன முன்னணி கட்சியின் சார்பில் 2020 நாடாளுமன்றத் தேர்தலை அடுத்து தேசியப் பட்டியல் நாடாளுமன்ற உறுப்பினராகவும், கோட்டாபய ராஜபக்சவின் அரசில் நீதி அமைச்சராகவும் நியமிக்கப்பட்டார்.
# வழிக்கடவு



**வழிக்கடவு** (*Vazhikkadavu*) என்பது இந்தியாவின், கேரளத்தின் மலப்புறம் மாவட்டத்தின், நிலம்பூர் வட்டத்தில் உள்ள ஒரு சிறிய நகரமாகும்.  

## நிலவியல்
இது நிலம்பூருக்கு வடகிழக்கில் 20 கி.மீ. தொலைவில் சி.என்.ஜி (கோழிக்கோடு-நிலாம்பூர்-கூடலூர்) சாலையில் அமைந்துள்ளது . கேரள-தமிழ்நாடு எல்லை வழிக்கடவுலிருந்து 10 கி.மீ தொவைவில் உள்ளது.  

வழிக்கடவு நகரம் வழியாக கரக்கோடென் புழா பாய்ந்து முண்டாவில் மருதப்புழவில் இணைகிறது. புன்னப்பூழா தென்கிழக்கு பகுதி வழியாக பாய்கிறது.  

## போக்குவரத்து

### சாலை
வழிக்கடாவு கேரளத்தின் முக்கிய நகரங்கள் / ஊர்களுடன் சாலை வழியாக நன்கு இணைக்கப்பட்டுள்ளது. உள்ளூர் பேருந்துகள் மஞ்சேரி, பெரிந்தல்மண்ணா, கோழிக்கோடு, பாலக்காடு, திருச்சூர், எர்ணாகுளம், கோட்டயம், திருவனந்தபுரம் போன்றவற்றுக்கு செல்கின்றன. மாநிலங்களுக்கு இடையிலான பேருந்துகள் கூடலூர், உதகமண்டலம், மைசூர், மண்டியா, ஹாசன், பெங்களூர், சுல்தான் பத்தேரி ஆகிய ஊர்களுக்கு சென்றடைகின்றன.  

தார் சாலைகள் வழிக்கடவை காரக்கோடு, வெள்ளக்கட்டா, பூவதிப்பாயில், மருதா (மாமங்கரா வழியாக), நெல்லிக்குத்து (மணிமூலியில் இருந்து) ஆகியவற்றை இணைக்கின்றன.  

### தொடருந்து
அருகிலுள்ள தொடருந்து நிலையம் நிலம்பூர் சாலை தொடருந்து நிலையமாகும்  

### வானூர்தி
அருகிலுள்ள வானூர்தி நிலையம் 60 கிலோமீட்டர் தொலைவில் உள்ள கோழிக்கோடு பன்னாட்டு வானூர்தி நிலையம் ஆகும்.
# மரியாவின் மாசற்ற இதய பேராலயம், கோட்டயம்


**மரியாவின் மாசற்ற இதய பேராலயம்,** மேலும் **விமலகிரி பேராலயம்** அல்லது ***அங்கத்தட்டு பள்ளி*** என்பது கேரளத்தின், கோட்டயத்தில் உள்ள ஒரு பேராலயம் ஆகும். இது விஜயபுரம் மறைமாவட்டத்துக்கு உட்பட்டது. கோதிக் கட்டடக்கலை பாணியில் கட்டப்பட்ட இந்த தேவாலயத்தில் 172 அடி உயர கோபுரம் உள்ளது, இது கேரளத்தின் மிக உயரமான தேவாலய கோபுரங்களில் ஒன்றாகும். 1956 ஆம் ஆண்டில் அடிக்கல் நாட்டப்பட்ட தேவாலயத்தின் கட்டுமானப் பணிகள் 1964 ஆம் ஆண்டில் முடிக்கப்பட்டது.
# பூட்டா சிங்


**பூட்டா சிங் ** (, பிறப்பு:21 மார்ச் 1934) ஓர் இந்திய அரசியல்வாதியும், இந்தியாவின் முன்னாள் உள்துறை அமைச்சர் ஆவார்.இவர் இந்திய தேசிய காங்கிரசின் மூத்த தலைவர். மேலும் இவர் 2007 முதல் 2010 வரை தேசிய தாழ்த்தப்பட்டோர் ஆணையத் தலைவராகவும் இருந்துள்ளார். 2004 முதல் 2006 வரை பீகார் ஆளுநராகவும் இருந்துள்ளார். இவர் எட்டு முறை நாடாளுமன்ற உறுப்பினராக தேர்ந்தெடுக்கப்பட்டுள்ளார்.  

## இறப்பு
அவருக்கு 2020 அக்டோபர் மாதத்தில் மூளை ரத்தக்கசிவு ஏற்பட்டு நினைவிழந்த உணர்வற்ற நிலையில் இருந்தார். இதன் காரணமாக அவர் தில்லி அனைத்திந்திய மருத்துவ அறிவியல் கழக மருத்துவமனையில் அனுமதிக்கப்பட்டு சிகிச்சையில் இருந்தார். சிகிச்சை பலனின்றி 2021 சனவரி 2 ஆம் நாள் இறந்தார்.
# ஜெயதீர்த்தர்


**ஜெயதீர்த்தர்** *(Jayatirtha)* **(** 1345 1388) ), இவர் ஓர் இந்து மதத் தத்துவவாதியாவார். இவர் வாதத்திறமை வாய்ந்தவர். மத்துவப் பீடத்தின் ஆறாவது தலைவராக இருந்தார்(1365 - 1388). மத்வாச்சாரியாரின் படைப்புகளை இவர் தெளிவுபடுத்தியதன் காரணமாக, துவைத சிந்தனைப் பள்ளியின் வரலாற்றில் மிக முக்கியமானவராக இவர் கருதப்படுகிறார். துவைதத் தத்துவ அம்சங்களை கட்டமைப்பதன் மூலமும், இவர் தனது படைப்புகள் மூலமாகவும், தற்கால சிந்தனைப் பள்ளிகளுடன் சமமான நிலைக்கு அதை உயர்த்திய பெருமைக்குரியவராவார். மத்துவருடனும், வியாசதீர்த்தருடன் சேர்ந்து, இவர் மூன்று பெரிய ஆன்மீகத் துறவிகளில் ஒருவராக மதிக்கப்படுகிறார்.  

ஒரு பிரபுத்துவ மராத்தி பேசும் தேசஸ்த் பிராமணக் குடும்பத்தில் பிறந்தார். பின்னர் இவர் மத்துவத் துறவியான அக்சோபிய தீர்த்தருடனான ஒரு சந்திப்புக்குப் பிறகு துவைதத் தத்துவதை ஏற்றுக்கொண்டார் (1365 ). இவர் 22 படைப்புகளை இயற்றினார். அதில் மத்த்வரின் படைப்புகள் பற்றிய வர்ணனைகள் மற்றும் சமகால பள்ளிகளின் கொள்கைகளை விமர்சிக்கும் பல சுயாதீன கட்டுரைகள், குறிப்பாக அத்வைதம், ஒரே நேரத்தில் துவைத சிந்தனையை விரிவாகக் கூறுகின்றன. இவரது இயங்கியல் திறன் மற்றும் தர்க்கரீதியான புத்திசாலித்தனம் இவருக்கு **திகாச்சார்யர்** அல்லது வர்ணனையாளர் சிறப்பைப் பெற்றுத் தந்தது.  
## படைப்புகள்
இவர் படைத்த 22 படைப்புகள் உள்ளன. அவற்றில் 18 படைப்புகள் மத்வாச்சாரியரின் படைப்புகள் பற்றிய வர்ணனைகள் ஆகும். மத்துவரின் அனு வியாக்யானத்தின் வர்ணனையான "நியாய சுத்தம்" என்பது, இவரது மகத்தான பணியாக கருதப்படுகிறது. 24,000 வசனங்கள் வரை இருக்கும், இது இந்து மதத்தின் மரபுவழி பள்ளிகளான மீமாஞ்சம் மற்றும் நியாயம் போன்ற பௌத்தம் மற்றும் சமண மதம் போன்ற பலதரப்பட்ட பள்ளிகள் வரை, துவைதத்திற்கு ஆதரவாக வாதிடும் பல்வேறு தத்துவஞானிகளையும் அவர்களின் தத்துவங்களையும் விவாதித்து விமர்சிக்கிறது. வர்ணனைகளைத் தவிர, பிரமாண வழக்கங்களின் நான்கு அசல் கட்டுரைகளை இவர் எழுதியுள்ளார்.  

## மரபு
துவைத இலக்கிய வரலாற்றில் இவர் ஒரு சிறப்பான இடத்தைப் பிடித்துள்ளார். இவரது எழுத்தின் தெளிவும் அளவிடப்பட்ட பாணியும், இவரது தீவிரமான இயங்கியல் திறனும் இவரது படைப்புகளை காலப்போக்கில் சுற்றிக் கொள்ள அனுமதித்துள்ளது. இது பிற்கால தத்துவஞானிகளான வியாசதீர்த்தர், இரகோத்தம தீர்த்தர், இராகவேந்திர தீர்த்தர் மற்றும் வாதிராஜ தீர்த்தர் ஆகியோரின் வர்ணனைகளால் வலுப்படுத்தியது. சமசுகிருத வல்லுந்ரான தாசுகுப்தா என்பவரின் கூற்றுப்படி, "ஜெயதீர்த்தரும் வியாசதீர்த்தரும் இந்திய சிந்தனையில் மிக உயர்ந்த இயங்கியல் திறனை முன்வைக்கின்றனர்". இவரது தலைசிறந்த படைப்பான *நியாய சுத்தம்* அல்லது *நெக்டர் ஆஃப் லாஜிக்*, அந்த காலத்தில் நடைமுறையில் இருந்த ஒரு கலைக்களஞ்சிய தத்துவங்களை மறுப்பதைக் குறிக்கிறது. சமசுகிருத வரலாற்றாசிரியர் பெரேரா "இவரது நினைவுச்சின்ன *நெக்டர் ஆஃப் லாஜிக்*, இந்திய இறையியல் சாதனைகளின் உச்சங்களில் ஒன்றாகும்" எனக் குறிப்பிடுகிறார்.  

## பிருந்தாவனம்
இவரது கல்லறையின் இருப்பிடம் குறித்து அறிவார்ந்த கருத்து பிரிக்கப்பட்டுள்ளது. பாரம்பரிய சான்றுகள் மல்கெடாவை இவரது பிருந்தாவனமாகக் கருதுகிறது. அதே நேரத்தில் வரலாற்று ஆதாரங்களும், வாதிராஜ தீர்த்தரின் தீர்த்தப்பிரபந்தமும் நவ பிருந்தாவனத்தை உண்மையான இருப்பிடமாக சுட்டிக்காட்டுகின்றன என்று சிலர் கூறுகின்றனர்.
# எருமேலி தர்மசாஸ்தா கோயில்


**எருமெலி தர்மசாஸ்தா கோயில்** (*Erumely Sree Dharmasastha Temple*) என்பது தென்னிந்திய மாநிலமான கேரள மாநிலத்தில் கோட்டயம் மாவட்டத்தில், எருமேலி நகரில் அமைந்துள்ள ஒரு கோவிலாகும் . இந்த கோயிலானது ஐயப்பன் அல்லது தர்மசாஸ்தாவுக்கான கோயிலாகும். இது சபரிமலை யாத்ரீகர்களின் முக்கியமான பயணச் சந்திப்பு இடமாகும்.  

## கோயில்
எருமேலி நகரில் இரண்டு கோயில்கள் உள்ளன. இந்த கோயில் *வல்லியம்பலம்* என்றும் மற்றொன்று *கொச்சம்பலம் என்று அழைக்கப்படுகிறது* . இரண்டு கோயில்களும் 0.5 கி.மீ க்குள் அமைந்துள்ளன. சபரிமலை யாத்திரையின் போது புகழ்பெற்ற எருமெலி பாட்டத்துள்ளல் சடங்கானது வல்லியம்பலம் மற்றும் கொச்சம்பலம் அருகே துவங்குகிறது. இந்தக் கோயிருக்கு அருகில்தான் எருமேலி 'வாவர் மசூதி' அமைந்துள்ளது. இந்தக் கோயிலை ஒட்டிய பகுதியில்தான் திருவாங்கூர் தேவஸ்வம் வாரியத்தால் செய்யபட்ட யாத்ரீகர்களுக்கு தங்குமிடம், உணவு, நீர் போன்ற வசதிகள் உள்ளன. 'தாழமோன் மடம் கோயிலின் தாந்த்ரீக உரிமைகளைக் கொண்டுள்ளது.  

## திருவிழா
கோயில் ஆண்டுத் திருவிழா (உற்சவம்) பிப்ரவரி மாதத்தில் (கும்பம்) 10 நாட்கள் நடத்தப்பட்டு பிரமாண்டமாக கொண்டாடப்படுகிறது.  

## படக்காட்சியகம்
# பவனா ஆறு



**பவனா ஆறு** (**Pavana River**) இந்தியாவின் மகாராட்டிரா மாநிலத்தின் புனே மாவட்டத்தில் உள்ள புனே மற்றும் பிம்பிரி-சிஞ்ச்வடு நகரகளில் பாயும் ஆறு ஆகும். மேற்கு தொடர்ச்சி மலையில் 650 மீட்டர் (2,130 அடி) உயரத்தில் அமைந்த லோணாவ்ளா பகுதியின் தெற்கில் உற்பத்தியாகும் பவானா ஆறு, கிழக்கில 56 கிலோ மீட்டர் பாய்ந்த பின்னர் புனே நகரத்தின் பகுதியான சாங்கவி அருகே மூளா ஆற்றுடன் கலக்கிறது. இந்த ஆறு மூளா ஆற்றுடன் கலக்கும் முன்னர் சிஞ்ச்வடு, பிம்பிரி, கசர்வடி, பிம்பிளே குரவ், சாங்கவி, புனே நகரங்களில் வழியாக பாய்கிறது.  

இந்த ஆற்றின் நீரை தேக்கி வைப்பதற்கான பவனா நீர்த்தேக்கம் 1972-இல் கட்டப்பட்டது. பவனா நீர்த்தேக்கம் நீளமும், உயரமும் மற்றும் கொள்ளளவும் கொண்டது.  

இந்த ஆறு அதிக மக்கள்தொகை கொண்ட நகரப் பகுதிகளில் பாய்வதால் அதிக மாசு கொண்டுள்ளது.
# ஜனநாயக ஜனதா கட்சி



**ஜனநாயக ஜனதா கட்சி** ( Jannayak Janta Party) அரியானாவின் முதன்மையான அரசியல் கட்சிகளில் ஒன்றாகும். இக்கட்சியை 09 டிசம்பர் 2018 அன்று துஷ்யந்த் சவுதாலா தொடங்கினார். இக்கட்சி இந்திய அரசின் முன்னாள் துணைப் பிரதமர் தேவிலால் யின் கொள்கையைப் பின்பற்றும் கட்சியாகும். 2019 ஹரியானா சட்டமன்ற தேர்தலில் இக்கட்சியினர் 10 இடங்களில் வெற்றி பெற்றனர். தற்போது பிஜேபி உடன் ஜனநாயக ஜனதா கட்சி கூட்டணியில் உள்ளது.
# புனித மேரி பெருநகர பேராலயம், சங்கனாச்சேரி



**வலியபள்ளி** என்றும் அழைக்கப்படும் **மார்த் மரியம் பெருநகர பேராலயம்**, என்பது தென்னிந்தியாவின், கேரளத்தின், கோட்டயம் மாவட்டதில் உள்ள ஒரு பேராலயம் ஆகும்.  

## வரலாறு
முதல் நூற்றாண்டில் நிராணம் கிராமத்தை மையமாகக் கொண்ட விசுவாசமுள்ள நமிபிக்கையுள்ள கிறிஸ்தவ சமூகத்தை உருவாக்கிய திருத்தூதர் புனித தாமசிடம் சங்கனச்சேரி மற்றும் அதைச் சுற்றியுள்ள உள்ளூர் கிறிஸ்தவ சமூகம் நேரடியாக நம்பிக்கையைப் பெறுகிறது. சங்கனாச்சேரியில் முதல் தேவாலயம் 1177 இல் நிறுவப்பட்டது. தேவாலயத்திற்கான நிலத்தை உள்ளூர் இந்து மன்னர் தெக்கம்கூர் மகாராஜா நன்கொடையாக வழங்கினார். தற்போதைய தேவாலயம் அந்த தேவாலய இடத்தில் நான்காவது முறையாக கட்டபட்ட ஒன்றாகும். தேவாலயம் 1887 இல் புனரமைக்கப்பட்டு புனிதப்படுத்தப்பட்டது. பேராலயமானது பண்டைய இந்து கோயில் சிற்பக்கலையால் அழகூட்டபட்டுள்ளது.
# பிம்பளே குரவ்



**பிம்பளே குரவ்** (**Pimple Gurav**) (மராத்தி:पिंपळे गुरव) இந்தியாவின் மகாராட்டிரா மாநிலத்தின் புனே மாவட்டம், ஹவேலி தாலுகாவில் உள்ள பிம்பிரி-சிஞ்ச்வடு மாநகராட்சிக்கு உட்பட்ட பகுதியாகும். இது பழைய புனே-மும்பை சாலையில் அமைந்துள்ளது. இது புனே மாநகராட்சியின் சுற்றுப் பகுதியில் உள்ளது. முன்னர் பிம்பிளே குரவ் கிராமப்புறமாக இருந்தது. 1982-இல் பிம்பிரி-சிஞ்ச்வடு மாநகராட்சி நிறுவும் போது, அதன் வடமேற்கு பகுதியில் பிம்பிளே குரவ் பகுதி உள்ளது. பிம்பிளே குரவ் பகுதிக்கு வடக்கில் கசர்வடி தொடருந்து நிலையம் உள்ளது. மேலும் இப்பகுதியில் பவனா ஆறு பாய்கிறது.  

## அமைவிடம்
பிம்பிளே குரவ் பகுதியின் வடக்கில் கசர்வடி, தெற்கில் சாங்கவி, மேற்கில் பிம்பளே சௌதாகர், தென்மேற்கில் பிம்பளே நிலாக் போன்ற நகரப்பகுதிகள் உள்ளது. பிம்பிளே குரவ்வுக்கு மேற்கில் பவனா ஆறு பாய்கிறது. இது பழைய புனே-மும்பை சாலையில் உள்ளது.  

## போக்குவரத்து
இந்நகரத்தின் வடக்குப் பகுதியில், ஆறு வழித்தடங்கள் கொண்ட மும்பை-புனே விரைவு நெடுஞ்சாலை செல்கிறது. இதன் வடக்கில் உள்ள கசர்வடி பகுதியிலிருந்து நாசிக் வழியாக புனே-துலே நகரங்களை இணைக்கும் தேசிய நெடுஞ்சாலை 60 செல்கிறது.  

இங்குள்ள பேருந்து நிலையத்திலிருந்து புனே தொடருந்து நிலையம், நிக்டி, தாபோடி, ஆகுர்டி, ஹிஞ்சவடி, போசரி, பிம்பிரி, சிஞ்ச்வடு, சிவாஜி நகர், ஆகுர்டி தொடருந்து நிலையம், காத்ரஜ், புனே மாநகராட்சி போன்ற பகுதிகளுக்கு அரசு நகரப் பேருந்துகள் இயக்கப்படுகிறது.  

அருகமைந்த உள்ளூர் தொடருந்து நிலையம், சென்னை-மும்பை இருப்புப் பாதையில் அமைந்த கசர்வடியில் உள்ளது.
# மாவல் தாலுகா



15 வருவாய் வட்டங்கள்]]  

**மாவல் தாலுகா** (**Maval taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 14 தாலுக்காக்களில் ஒன்றாகும். மேற்கு தொடர்ச்சி மலைப் பகுதியில் அமைந்த இத்தாலுகா லோணாவ்ளா மற்றும் தலேகான் தபாதே நகராட்சிகளும், குஷ்கான், வடாகான மற்றும் கட்கலே சிற்றூர்களும் மற்றும் 181 வருவாய் கிராமகளும் கொண்டது.  

இத்தாலுகாவின் மேற்கு தொடர்ச்சி மலையில் அமைந்த புகழ்பெற்ற பௌத்தம் தொடர்பான பாஜா குகைகள், கர்லா குகைகள் மற்றும் பேட்சே குகைகள் உள்ளது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, மாவல் வருவாய் வட்டத்தின் மொத்த மக்கள்தொகை 3,77,559 ஆகும். அதில் ஆண்கள் 198,487 மற்றும் 179,072 பெண்கள் உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். 6 வயதிற்குட்பட்ட குழந்தைகள் 46644 (12%) ஆக உள்ளனர். சராசரி எழுத்தறிவு 82.38% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 36,325 மற்றும் 29,208 ஆக உள்ளனர். மக்கள்தொகையில் இந்துக்கள் 323,261 (85.62%), இசுலாமியர் 16,551 (4.38%), பௌத்தர்கள் 26,898 (7.12%), சமணர்கள் 4,788 (1.27%), கிறித்தவர்கள் 3,357 (0.89%) மற்றும் பிறர் 0.71% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.  
## இதனையும் காண்க
- புனே மாவட்டத்தின் வருவாய் வட்டங்கள்
# இந்திய தேசிய லோக் தளம்



**இந்திய தேசிய லோக் தளம் ** ( Indian National Lok Dal) ஹரியாணாவின் முதன்மையான அரசியல் கட்சிகளில் ஒன்றாகும்.இக்கட்சி 1996 ஆம் ஆண்டு தேவிலால் தொடங்கினர்.இக்கட்சி தற்போதைய தேசிய தலைவராக ஓம்பிரகாஷ் சௌதாலா உள்ளார் . இந்திய தேசிய லோக் தளம் (ஐஎன்எல்டி) கட்சியின் ஹரியாணாவின் மாநில தலைவராக முன்னாள் எம்எல்ஏ நஃபே சிங் ராட்டி உள்ளார்.  
இந்திய தேசிய லோக் தளம் கட்சியில் இருந்த துஷ்யந்த் சவுதாலா கருத்து வேறுபாடு காரணமாகப் பிரிந்து 2018 ஆம் ஆண்டு ஜனநாயக ஜனதா கட்சி என்ற பெயரில் புதிய கட்சியை தொடங்கினர்.
# நீலவால் அரணை


**நீலவால் அரணை** *(பிளசித்தோதோன் சுகிற்றோனியனசு, Plestiodon skiltonianus)* ஒரு சிறிய மழமழப்பான அரணை வகை. இது புறத்தே செதில்கள் கொண்டதும் சிறு கைகால்களைக்கொண்டதுமான பல்லியோந்தி குடும்பத்தைச் சேர்ந்த ஒர் அரணை. இள அரணைகளுக்கு நீலநிற வால் இருப்பதால் நீலவால் அரணை என்று பெயர். இது அமெரிக்கா கனடாவின் மேற்குப்பகுதியில் காணப்படுவதால் **மேற்கரணை** (Western skink) என்றும் பெயர். இது பொதுவாக 100 மிமீ முதல் 210 மிமீ வரை நீளம் (உடலும் வாலும் சேர்ந்து) உடையதாக இருக்கும். கனடாவில் காணப்படும் ஐந்து வகை அரணைகளில் இதுவும் ஒன்று. தன் உடல்வெப்பநிலையைத் தானே கட்டுப்படுத்த உடலமைப்பு கொண்டதால், பெரும்பாலானான நேரம் வெயிலில் 'காய்ந்து'கொண்டு இருக்கும். இது கடல் மட்டத்தில் இருந்து 2100 மீ உயரம் வரையும் உள்ள பகுதிகளில் வாழ்கின்றது. இதன் உணவில் சிலந்திகளும் வண்டுகளும் அடங்கும். இந்த நீலவால் அரணையைப் பிடித்தால் கடிக்கும். அச்சம் இருந்தால் ஓடி மறைந்துவிடும். இவை மறைவாக இருந்து வாழ்பவை. இதன் வாழிடப் பகுதிகளில் கனடாவின் பிரித்தானிய கொலம்பியா (பிரிட்டிசுக் கொலம்பியா) முதல் அமெரிக்காவின் வாசிங்டன் மாநிலம் ஒரேகான் மாநிலம், நெவாடா, இயூட்டா, ஐடகோ, வயோமிங்கு, மேற்கு மோண்டானா, வட அரிசோனா, மிசௌரி வரை ஆகும். தெக்குசாசு மாநிலத்தின் சில பகுதிகளிலும் வாழ்கின்றன கலிபோர்னியாவின் வட பகுதிகளிலும், ஆனால் கரையோரப் பகுதிகளில் மட்டும் காணப்படும் Western skinks are found from sea level to at least 2,130 m (7,000&nbsp;ft). இது பகலில் உலவும் பகலாடி ஊர்வன வகை . இவர்தான் முதலில் இவ்வகை அரணைகள் சிலவற்றைச் சேகரித்தவர்.  
</div>  

மூன்று சிற்றினங்கள் அறியப்பட்டுள்ளன இந்த வால் பின்னர் வளர்ந்துவிடும். ஆனால் வளரும் வால் சற்று கறுத்த நிறமாக இருக்கும்  

## வாழ்க்கை
இந்த அரணை கோடை போன்ற வெப்பநாட்களில் பகலில் உலவும் பகலாடி. காலையிலும் பிற்பகலின் பிற்பகுதியிலும் பெரிதும் உலவுகின்றன, ஆனால் வெப்பம் அதிகம் இல்லாவிடில் நாள்முழுவதும் உலாத்தும். வளர்ந்த அரணைகள் இலையுதிர் காலத்தில் நடவடிக்கைகள் குன்றியிருக்கும் ஆனால் இளம் அரணைகள் இன்னும் பல கிழமைகள் சுறுசுறுப்பாக இயங்கும்.  

இதன் இனப்பெருக்கக் காலம் இடத்துக்கு ஏற்ப மாறுபடும் இளவேனில் அல்லது இலை துளிர்க்காலத்தில் இனப்பெருக்கம் தொடங்குகின்றது. இனப்பெருக்கக் காலத்தில் ஆண் அரணைகளின் அடிப்பக்கம் செம்மஞ்சள் நிறமாக இருக்கும் பெண் அரணைகள் 2-6 முட்டைகளை சூன் சூலை மாதங்களில் இடுகின்றன. இறுக்கமாக இல்லாத மண் பகுதிகளில் பெண் அரணைகள் சில செ.மீ ஆழத்தில் வளை கட்டுகின்றன. பெரும்பாலும் கல், சாய்ந்த மரம் போன்ற பகுதிகளுக்கு அடியில் வளை கட்டுகின்றன  

இளம் நீலவால் அரணைகள் கோடைக்காலத்தின் பிற்பகுதியில் முட்டை பொரிக்கின்றன. பிறந்து இரண்டாண்டுகளில் இனப்பெருக்க முதிர்ச்சி பெற்றுவிடுகின்றன என்றாலும் மூன்றாண்டுகள் கழித்து இனப்பெருக்கம் செய்யத்தொடங்குகின்றன. ஏறத்தாழ 10 ஆண்டுகள் வாழ்கின்றன.
# கொசு விழிப்புணர்வு வாரம்



**கொசு விழிப்புணர்வு வாரம்** *(Mosquito Awareness Week)* அமெரிக்கா உள்ளிட்ட அமெரிக்கக் கண்டத்திலுள்ள நாடுகளில் ஒவ்வோர் ஆண்டும் அனுசரிக்கப்படும் ஒரு நடைமுறையாகும். முன்னதாக தனியாகவும் ஒரு கரீபியன் கொசு விழிப்புணர்வு வாரம் ஆண்டின் முற்பகுதியில் ஏப்ரல் அல்லது மே மாதத்தில் அங்கு நடைபெறுகிறது.  

கொசு விழிப்புணர்வு வாரம் அமெரிக்காவிலுள்ள நாடுகளால் கடைபிடிக்கப்படவேண்டும் என்பதை நோக்கமாகக் கொண்டே இவ்வாரம் அனுசரிக்கப்படுகிறது. டெங்கு, சிக்குன்குனியா, இசீக்கா, மஞ்சள் காய்ச்சல் மற்றும் மலேரியா உள்ளிட்ட கொசுக்களால் பரவும் நோய்கள் குறித்த விழிப்புணர்வை இக்கொண்டாட்டம் ஏற்படுத்துகிறது. கொசுவின் இனப்பெருக்கத்தை குறைப்பதையும் இக்கொண்டாட்டம் நோக்கமாகக் கொண்டுள்ளது. கொசு கடித்தலைத் தவிர்ப்பதற்கு தடுப்பு நடவடிக்கைகளை எடுக்கவும் இத்திட்டம் மக்களை ஊக்குவிக்கிறது.
# இரகோத்தம தீர்த்தர்


**இரகோத்தம தீர்த்தர்** (*Raghuttama Tirtha*) ( 1527 1595) இவர் ஓர் இந்திய தத்துவவாதியாகவும், அறிஞராகவும், இறையியல் அறிஞராகவும் துறவியாகவும் இருந்துள்ளார். இவர் **பாவபோதாச்சார்யா** என்றும் அழைக்கப்பட்டார். மத்துவர் மற்றும் ஜெயதீர்த்தரின் படைப்புகள் பற்றிய வர்ணனைகள் இவரது மாறுபட்ட சாயலில் அடங்கும். இவர் 1535-1595 வரை மத்வாச்சாரியரியன் உத்திராதி மடத்தின் பதினான்காம் தலைவராக இருந்தார். இவர் முப்பதொன்பது ஆண்டுகளாக குறிப்பிடத்தக்க பணிகளைக் கொண்டிருந்தார். துவைத சிந்தனைப் பள்ளியின் வரலாற்றில் மிக முக்கியமான பார்வையாளர்களில் ஒருவராக இவர் கருதப்படுகிறார். தமிழ்நாட்டின் திருக்கோவிலூரிலுள்ள இவரது கோவில் ஒவ்வொரு வருடமும் ஆயிரக்கணக்கான பார்வையாளர்களை ஈர்க்கிறது.  

ஒரு பிரபுத்துவ பிராமணக் குடும்பத்தில் பிறந்த இவர், இரகுவார்ய தீர்த்தரின் வழிகாட்டுதலில் மடத்தில் வளர்க்கப்பட்டார். இவர் 11 படைப்புகளை இயற்றினார். மத்துவர், ஜெயதீர்த்தர் மற்றும் வியாசதீர்த்தர் ஆகியோரின் படைப்புகளை பாவபோதனையின் வடிவத்தில் துவைத சிந்தனையை விரிவாகக் கூறுகிறார்.  

## வாழ்க்கை
இவரது வாழ்க்கையைப் பற்றிய பெரும்பாலான தகவல்கள் இவரது மடங்களின் (குரு பரம்பரை) வழியாகவே பெறப்பட்டுள்ளது. இவர் கன்னட மொழி பேசும் தேசஸ்த் பிராமணக் குடும்பத்தில் இராமச்சந்திர பட்டாவாக 1527 இல் சுப்பா பட்டா மற்றும் கங்காபாய் ஆகியோருக்கு பிறந்தார். இவரது தந்தை ஒரு ஜமீந்தார் என அறியப்படுகிறது. இவர் கர்நாடகாவின் பிஜப்பூர் மாவட்டத்தில் மானூர் என்ற பிறந்தார். இவர் தனது ஏழு வயதில் தனது உபநயனத்தை தரித்துக் கொண்டு, சந்நியாச வாழ்க்கையை மேற்கொண்டார். இவர் இரகுவார்ய தீர்த்தரின் வழிகாட்டுதலில் மானூரின் கற்றறிந்த பண்டிதரான ஆத்ய வரதராஜாச்சார்யாவின் கீழ் சில காலம் படித்ததாகக் கூறப்படுகிறது.  

## படைப்புகள்
இவரது பத்து படைப்புகள் உள்ளன. அவற்றில் 9 படைப்புகள் மத்துவர், பத்மநாப தீர்த்தர் மற்றும் ஜெயதீர்த்தர் ஆகியோரின் படைப்புகள் பற்றிய விளக்கவுரைகளாகும். அவற்றில் ஐந்து படைப்புகள் மட்டுமே இதுவரை வெளியிடப்பட்டுள்ளன. பவபோதனை என்பது இவரது பெரும்பான்மையான படைப்புகளின் பொதுவான தலைப்பாகும். இவர், பொதுவாக "பவபோதகர்" அல்லது "பாவபோதாச்சார்யா" என்று அழைக்கப்படுகிறார். இவரது படைப்புகள் பிருகதாரண்யக பாவபோதனை என்பது மத்துவரின் பிருகதாரண்யக உபநிடத பாஷ்யம் பற்றிய வர்ணனையாகும். இது இவரது மகத்தான பணியாக கருதப்படுகிறது.  

## மரபு
ஜெயதீர்த்தருக்குப் பிறகு, திகாச்சார்யர் அதாவது பாவபோதாச்சார்யர் என்று குறிப்பிடப்படுகிறார். வரலாற்றாசிரியர் சர்மா எழுதுகிறார் "இவரது மொழி எளிமையானதாகவும், துல்லியமானதாகவும் உள்ளது. இவர் தனது கருத்துக்களை ஆணித்தரமாகக் கூறுகிறார். வேறு எந்த வர்ணனையாளரால் மேற்கோள் காட்டப்படாத சில அடையாளம் தெரியாத மூலங்களிலிருந்து இவர் அடிக்கடி மேற்கோள் காட்டுகிறார்". இவர் சாதி, மத வேறுபாடின்றி விஷ்ணுவின் வழிபாட்டை பிரசங்கிக்க அறியப்பட்ட ஒரு துறவியாக கருதப்படுகிறார். தமிழ்நாட்டின் திருக்கோவிலூரிலுள்ள இவரது கோவில் ஒவ்வொரு வருடமும் ஆயிரக்கணக்கான பார்வையாளர்களை ஈர்க்கிறது.
# சங்கமம் (1970 திரைப்படம்)



**சங்கமம்** (*Sangamam*) 1970 ஆம் ஆண்டு வெளிவந்த இந்தியத் தமிழ்த் திரைப்படமாகும். தாதா மிராசியின் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலர் நடித்திருந்தனர்.  

## திரைக்கதை
அசோக்கும் சேகரும் உடன்பிறந்தோர். அண்ணன் அசோக் உணவக முதலாளி என்ற போர்வையில் சிங்காரத்துடன் சேர்ந்து கொள்ளையடித்து வசதியாக வாழ்கிறான். இலட்சுமியைக் காதலித்து மணந்து கர்ப்பமானவுடன் கைவிட்டு விடுகிறான். தம்பி சேகர் ராதா தோட்டத்தில் ஓட்டுனராகப் பணியாற்றுகிறான். சேகரும் ராதாவும் காதலிக்கிறார்கள். இதைக்கெடுக்க கங்காணி சுப்பையா முயல்கிறார். ஆனால் ராதாவின் தந்தை காதலுக்கு ஆதரவு தெரிவித்து அண்ணன் அசோக்கை பார்த்துவரும்படி சேகரை சென்னைக்கு அனுப்புகிறார். அசோக்-சிங்காரம் கூட்டணி வங்கியில் கொள்ளயடித்துவிட்டு தப்புகின்றனர். தன்னிடம் பிக் பாக்கெட் செய்த தம்புவைத் துரத்தி செல்லும் சேகரை வங்கிக் கொள்ளையன் என்று சொல்லி காவலர்கள் சிறையில் அடைக்கின்றனர். சேகர் கொள்ளைக்காரன் என நம்பும் ராதா தனது அப்பாவை மிரட்டும் அசோக்கிடம் இருந்து காப்பாற்ற அவனை மணந்துகொள்ளச் சம்மதிக்கிறாள்.  

சிறையிலிருந்து தப்பிய சேகர் அண்ணன் அசோக் வீடு சென்று உதவி கேட்கிறான். அவனும் சரியென்று சொல்லிவிட்டு மறைவாகக் காவல்துறைக்கு தகவல் தெரிவிக்கிறான். அப்போது ஏற்படும் கைகலப்பில் போதையிலிருந்த அசோக் மயங்கி விழுந்து விடுகிறான். அவன் இறந்து விட்டதாக எண்ணி வருந்தும் சேகர் காவல்துறையினரிடம் அசோக் ஆக நடிக்க ஆரம்பிக்கிறான். முதலுதவி வண்டியில் கொண்டு செல்லப்படும் அசோக்கின் உடலை சிங்காரம் கடத்துகிறான். மயக்கம் தெளிந்த அசோக் சேகராகவே நடித்து தன்னைக் கொன்றுவிட்டு தனது இடத்தில் தனது தம்பி சேகரை வைக்க முயலும் சிங்காரத்தின் சூழ்ச்சிகளை அறிந்து கொள்கிறான். அசோக் ஆக நடிக்கும் சேகருக்கும் உண்மை தெரியாத ராதாவுக்கும் திருமணம் முடிகிறது. இதற்கிடையில் அசோக்கின் மனைவி இலட்சுமி தனது மகனுடன் சென்னை வந்து தனது கணவன் வேறொரு திருமணம் செய்து கொண்டான் என்று நினைத்து வருந்துகிறாள். அங்கேயே வேலைக்காரியாகத் தங்குகிறாள்.  

சிங்காரத்தின் மிரட்டல் கடிதத்தால் ராதாவின் தந்தை மரணமடைந்த செய்தி கேட்டு காரில் செல்லும்போது விபத்து ஏற்பட்டு ராதா பேச்சை இழக்கிறாள். சில்லறைத் திருடனும் சேகரை அறிந்தவனுமான தம்புவின் உதவியால் அசோக் சிங்காரத்திடமிருந்து தப்புகிறான். கணவனைக் கைது செய்ய காவல்துறையினர் வந்த அதிர்ச்சியில் ராதாவுக்கு பேச்சு வந்து விடுகிறது. அனைவரும் இணைகின்றனர்.  

## நடிகர்கள்
- ஜெமினி கணேசன் (இரட்டை வேடம்)
- கே. ஆர். விஜயா (ராதா)
- வெண்ணிற ஆடை நிர்மலா (இலட்சுமி)
- நாகேஷ் (தம்பு)
- பி. எஸ். வீரப்பா (சிங்காரம்)
- சுருளிராஜன்
- கே. டி. சந்தானம்

## பாடல்கள்
டி. கே. ராமமூர்த்தி இசையமைத்த இப்படத்தின் அனைத்துப் பாடல்களையும் எழுதியவர் கவிஞர் கண்ணதாசன்.  

| பாடல் | பாடகர்(கள்) |
| --- | --- |
| இன்ப உலகத்தில் பறந்து வா |  |
| ஒரு பாட்டுக்கு பல ராகம் | டி. எம். சௌந்தரராஜன் |
| கண்ணனிடம் கேட்டிருந்தேன் | பி. சுசீலா |
| கண்ணு பூப்போட்ட சேலை கட்டி |  |
| தன்னந்தனியாக நான் வந்த போது | டி. எம். சௌந்தரராஜன், பி. சுசீலா |
| பார்த்தால் பார்க்கட்டும் | } |
# இரகுவார்ய தீர்த்தர்


**இரகுவார்ய தீர்த்தர்** *(Raghuvarya Tirtha)* (இறப்பு: 1557) இவர் ஓர் இந்து தத்துவஞானியும், அறிஞரும், இறையியலாளரும், துறவியுமாவார். இவர் மத்துவாச்சாரியாருக்கு அடுத்தடுத்து பதின்மூன்றாவது தலைவராக இருந்தார். பாரம்பரியத்தின் படி இவர் ஜெயதீர்த்தரின் புகழ்பெற்ற 'நியாய சுத்தம்' என்ற நூலை தனது சீடர்களுக்கு ஏழு முறை கற்பித்தார்.  

### சைதன்ய மகாபிரபுவுடனான சந்திப்பு
வேதாந்த அறிஞர் பாலதேவரின் கூற்றுப்படி, சைதன்யர், மத்துவாச்சாரியரின் இறையியல் நிலைப்பாட்டை உண்மை என்றும் வேதாந்தத்திற்கு ஏற்பவும் ஏற்றுக்கொண்டார். சைதன்ய சரிதாமிருதம்- மத்திய-லீலாவின் ஒன்பதாம் அத்தியாயத்தின்படி, சைதன்யர் இவரைச் சந்தித்து ஆன்மீக வாழ்க்கையின் வழிமுறைகளையும், முடிவுகளையும், ஒன்பது வகையான ஆன்மீக நடைமுறைகளைப் பற்றி விவாதித்தார்.  

### படைப்புகள்
இவர் பல படைப்புகளை இயற்றினார். ஆனால் இவரது சில படைப்புகளில் நியாயம் பற்றிய லகுபரிக்சா (அல்லது ரகுபரிக்சா), நாராயண பாண்டிதாச்சார்யரின் பிரமேய ரத்னமாலிகா, கிருட்டிண துதி (கன்னட ஒரு பக்தி பாடல்) மட்டுமே கிடைத்துள்ளது.
# முத்துமாரியம்மன் கோயில், நார்த்தாமலை



**முத்துமாரியம்மன் கோயில்** புதுக்கோட்டை மாவட்டம் குளத்தூர் வட்டத்தில் நார்த்தாமலையில் அமைந்துள்ள மாரியம்மன் கோயிலாகும்.  

## சிறப்பு
முருகனுக்குரிய குணங்களுடன் அம்மன் இங்கு விளங்குகிறார். முருகனுக்கு உள்ளதுபோலவே காவடி எடுத்தல், அலகு குத்துதல் போன்ற வேண்டுதல்கள் இங்கு பக்தர்களால் நிறைவேற்றப்படுகின்றன. நாரதர் இங்கு தங்கி தவம் செய்ததாகக் கூறப்படுகிறது. ஆதலால் நாரதகிரி மலை என்று இந்த மலை முன்னர் அழைக்கப்பட்டது. இந்த மலையானது மேல மலை, கோட்டை மலை, கடம்பர் மலை, பறையர் மலை, உவக்கன் மலை, ஆளுருட்டி மலை, பொம்மாடி மலை, மண் மலை, பொன் மலை ஆகிய ஒன்பது மலைக்குன்றுகளுக்கு நடுவில் உள்ள மலையாகும். இராமனுக்கும், இராவணனுக்கும் நடைபெற்ற போரில் மாண்ட வீரர்களை உயிர்ப்பிக்க அனுமான் சஞ்சீவி மலையை அடியோடு பெயர்த்து வான்வழியே தூக்கி வரும்போது அம்மலையிலிருந்து சிதறி விழுந்த சிறு துகள்கள்தான் இங்குள்ள குன்றுகள் என்று கூறப்படுகிறது.  

## மூலவர்
இக்கோயிலின் தல மரம் வேம்பு ஆகும். கருவறையில் முத்துமாரியம்மன் அமர்ந்த கோலத்தில் உள்ளார்.  

## விழாக்கள்
பங்குனி மாதம் இரண்டாம் ஞாயிற்றுக்கிழமை பூச்சொரிதல் திருவிழா மூன்றாம் ஞாயிற்றுக்கிழமை காப்புக் கட்டுதல், தொடர்ந்து 10 நாள் நடைபெறும் விழாவில் ஒன்பதாம் நாள் தேர்த்திருவிழா நடத்தப்படுகிறது. காலசந்தி (காலை 8.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.30 மணி) என்ற வகையில் நான்கு கால பூசைகள் இங்கு நடத்தப்பெறுகின்றன. தமிழ், ஆங்கில வருடப்பிறப்பு, விஜய தசமி, தீபாவளி, பொங்கல் ஆகிய நாள்களில் அம்மன் தங்க ரதத்தில் வரும்போது பக்தர்கள் கண்டுகளிப்பார்கள். செவ்வாய் மற்றும் வெள்ளிக்கிழமைகளில் அதிக எண்ணிக்கையிலான பக்தர்கள் வருகின்றனர்.  

## திறந்திருக்கும் நேரம்
புதுக்கோட்டை-திருச்சி சாலையில் அமைந்துள்ள இக்கோயில் காலை 6.00 மணி முதல் 12.00 மணி வரையிலும், மாலை 4.00 மணி முதல் இரவு 8.00 மணி வரையிலும் திறந்திருக்கும்.
# மாங்


**மாங்** (*Mang*) எனப்படுவோர் இந்திய மாநிலமான மகாராஷ்ட்ரா பகுதியிலும் வாழும் ஒரு சாதியினர் ஆவார்.மஹர் இனத்தவர்களின் தாய்மொழி மராத்தி ஆகும்.மாங் சமூகத்தினர் பெருபாலான இந்திய மாநிலங்களில் பட்டியல் இனத்தவர்களாக உள்ளனர்.இச்சமூகத்தினர் வரலாற்று ரீதியாக கிராம பாதுகாப்பு, கயிறு தயாரித்தல், விளக்குமாறு தயாரித்தல், கிராம இசைக்கலைஞர்கள், கால்நடை வார்ப்பு, மற்றும் மருத்துவ சிகிக்சை மூலம் நோய் குணப்படுத்துதல் போன்ற பணிகளில் ஈடுபட்டுள்ளனர் . மகாராஷ்ட்ராவில் பட்டியல் இன மக்கள் தொகையில் மஹர் சமூகத்திருக்கு அடுத்தபடியாக மாங் சமூகத்தினர் அதிக அளவில் உள்ளனர்.இந்தியாவில், பிரித்தானிய ஆட்சியில்  
மாங் சமூகத்தினர் குற்றப் பரம்பரையினர் என அறிவிக்கப்பட்டனர்.மாங் சமூகத்தினர் பூர்விகம் இந்தியாவின் நர்மதா ஆற்றுப் பள்ளத்தாக்கு ஆகும்  
.
# இரிங்கல்



**இரிங்கல்** (*Iringal*) என்பது இந்தியாவின், கேரள மாநிலத்தின், கோழிக்கோடு மாவட்டத்தில் உள்ள ஒரு கிராமமாகும்.  

## வரலாறு
சமூத்திரி மன்னர்களின்கப்பற்படையின் தளபதியாக இருந்து, போர்ச்சுகல் நாட்டின் போர்கலங்களை நீண்டகாலம் கேரள கடற்பகுதிக்குள் புக விடாமல் தடுத்தவர் குஞ்ஞாலி மரைக்காயர். இவர் பிறந்ந்த ஊரே இரிங்கல். மூராடு ஆற்றின் தென்பகுதி இன்றைக்கும் இவரது நினைவை போற்றும் வகையில் தொல்லியல் துறையின் பாதுகாப்பில் உள்ளது.  

## மக்கள் வகைப்பாடு
2001 ஆண்டய இந்திய மக்கள் கணக்கெடுப்பின்படி இந்தூரின் மக்கள் தொகையானது 24318 ஆகும். இதில் ஆண்கள் 11593 பேர், பெண்கள் 12725 பேர்.
# கக்கயம் அணை

**கக்கயம்** (*Kakkayam*) என்பது கேரளத்தின் கோழிக்கோடு மாவட்டதின், கூராச்சுண்டில் அமைந்துள்ள ஒரு அணையாகும். கக்கயம் யுனெஸ்கோவின் உலக பாரம்பரிய தளமான மேற்குத் தொடர்ச்சி மலையின் புறப்பகுதியிலும் அமைந்துள்ளது. இதன் பகுதியானது மலபார் வனவிலங்கு சரணாலயத்தில் 7,421 ஹெக்டேர் (18,340 ஏக்கர்) யானைகள் மற்றும் காட்டெருதுகள் உள்ளிட்ட காட்டு விலங்குகளின் தங்குமிடமாக உள்ளது. கக்கயத்தில் ஏராளமான வனவிலங்குகள் உள்ளன. ககயம் பகுதியானது மலையேற்றம், பாறை ஏற்றப் பகுதியாகும்.  

இந்த நீர்த்தேக்கமானது குற்றியாடி நீரிமின்நிலைய திட்டத்தின் ஒரு பகுதியாகும். இது கடல் மட்டத்திலிருந்து சுமார் 2450 அடி உயரத்தில் அமைந்துள்ளது. இந்த நீர்மின்நிலையத்தில் இருந்து வெளியேறும் நீர் ஒரு ஆற்றில் சேர்ந்து பெருவண்ணாமொழி நீர்ப்பாசன திட்டத்திற்கு பயன்படுத்தப்படுகிறது.  

## படக்காட்சியகம்

## கக்கயத்திலிருந்து தொலைவு
- கோழிக்கோடு (58 &nbsp; கி.மீ)
# ஏர் இந்தியா எக்சுபிரசு பறப்பு 1344


### விபத்து
1344 வானூர்தி நிலையத்தை சரியான நேரத்தில் அடைந்திருந்தது. ஓடுபாதை 28 இல் தரையிறங்குவதாக இருந்தது, ஆனால் பின்காற்றின் காரணமாக இரண்டு முயற்சிகளின் போது தரையிறங்குவது முடியாமல் போனது. வானூர்தி ஓடுபாதை 10 இல் இறங்குவதற்கு அனுமதி பெற வேண்டி வானில் வட்டமடித்துக் கொண்டிருந்தது. 19:37 இசீநே அளவில் ஓடுபாதை 10 இறங்குவதற்கு அனுமதி கிடைத்தது. ஓடுபாதையின் முடிவிற்கு முன்னர் வானூர்தி நிறுத்தத் தவறியதில், அது 9-10.5 மீ (30-35 அடி) பள்ளத்தாக்கில் வீழ்ந்தது. இத்தாக்கத்தின் போது வானூர்தி இரண்டு பிரிவுகளாகப் பிரிக்கப்பட்டது. வானூர்தி நிலைய முனையத்திலிருந்து 3 கி.மீ (9,800 அடி) தொலைவில் இந்த விபத்து நடந்தது. விபத்துக்குப் பிந்தைய தீ எதுவும் அறிவிக்கப்படவில்லை.  

## பாதிக்கப்பட்டோர்
வானூர்தியில் மொத்தம் 184 பயணிகள், ஆறு பணியாளர்கள் இருந்தனர். Eighteen people died in the crash (16 passengers and both pilots) and more than 100 people were injured.  
**பாதிப்படைந்தோர் விபரம்**

| வகை | மொத்தம் பயணித்தோர் | தப்பியோர் | இறப்புகள் |
| --- | --- | --- | --- |
# கடவுளின் தாய் பேராலயம்


**கடவுளின் தாய் பேராலயம்** அல்லது **வலியபள்ளி** (Mother of God Cathedral) என்பது இந்தியாவின், கேரள மாநிலத்தின், கோழிக்கோடு மாவட்டத்தில் உள்ள கிருத்தவ பேராலயம் ஆகும். இது மலபாரில் உள்ள இலத்தீன் கத்தோலிக்க கிருத்தவர்களின் திருக்கூட்ட தலைமையகமாகும்.  

இந்த பேராலயமானது 1533 ஆம் ஆண்டில் போர்த்துகீசியர்களால் கன்னி மரியாவுக்கு கட்டபட்டது. இதை கோதிக் கட்டிடக்கலையில் இத்தாலிய கட்டிடக் கலைஞர்கள் வடிவமைத்தனர். இந்த தேவாலயம் 1599 மற்றும் 1724 ஆம் ஆண்டுகளில் புதுப்பிக்கப்பட்டுள்ளது. 1923 ஆம் ஆண்டில் இந்த தேவாலயம் கோழிக்கோடு மறைமாவட்டத்தின் பாராலயம் ஆனது. பேராலயத்தில் 200 ஆண்டுகள் பழமையான புனித மேரியின் உருவப்படம் உள்ளது. இது பல சுற்றுலாப் பயணிகளை ஈர்க்கிறது.
# கிர்டாட்ஸ் அருங்காட்சியகம்

**கேரள பட்டியல் மற்றும் பழங்குடியினர் வளர்ச்சி ஆய்வுகள் ஆராய்ச்சி பயிற்சிக்கான கேரள கல்வி நிறுவனம்** (**கிர்டாட்ஸ்**) (*Kerala Institute for Research Training and Development Studies of Scheduled Castes and Scheduled Tribes (KIRTADS)*) என்பது கேரளத்தின் கோழிக்கோட்டின் செவ்வயூர் அருகே செவரம்பலத்தில் அமைந்துள்ள ஒரு அருங்காட்சியகமாகும்.  

இது கேரள அரசின் பட்டியல் சாதி மற்றும் பட்டியல் பழங்குடியினர் மேம்பாட்டு (எஸ்.சி.எஸ்.டி.டி.டி) அமைச்சின் கீழ் செயல்படுகிறது. கேரளத்தில் திட்டமிடப்பட்டவகையில் சமூகங்களிடையே வளர்ச்சியை மேம்படுத்த உதவும் ஆராய்ச்சியை மேற்கொள்வதே இதன் முக்கிய நோக்கம். மக்கள்கூட்டத்தில் ஓரங்கட்டப்பட்ட பிரிவினரின் தேவைகளையும், சிக்கல்களையும் அடையாளம் காணவும், அவர்களின் ஒட்டுமொத்த வளர்ச்சிக்கு தீர்வை கண்டுபிடறிந்து அரசாங்கத்திற்கு பரிந்துரைகளை வழங்க இது முயற்சிக்கிறது.  

இந்த அருங்காட்சியகம் 1972 ஆம் ஆண்டில் பழங்குடியினர் ஆராய்ச்சி மற்றும் பயிற்சி மையமாக (டி.ஆர் & டி.சி) தேசிய வடிவத்தில் நிறுவப்பட்டது. பின்னர் இது 1979 இல் கிர்டாட்ஸ் என பெயர்பெற்றது. இந்த ஆய்வு நிறுவனம் கோழிக்கோடு செவயூர் பிருந்தாவன் காலனியில் அமைந்துள்ளது. மானுடவியல் ஆராய்ச்சி தவிர, இந்த நிறுவனம் பயிற்சி மற்றும் மேம்பாட்டு ஆய்வு செயல்பாடுகளையும் கொண்டுள்ளது. இந்த நிறுவனத்தின் துணை பிரிவாக ஒரு குறிப்புதவி நூலகம் உள்ளது. இந்த நூலகத்தில் மாந்தவியல், சமூகவியல் தொடர்புடைய நூல்கள் உள்ளன. இங்குள்ள இனவியல் அருங்காட்சியகத்தில் கேரள தொல் குடியினர் பயன்படுத்திய ஆயுதங்கள், பொருட்கள் போன்றவை காட்சிக்கு வைக்கபட்டுள்ளன.
# முல்சி தாலுகா


15 வருவாய் வட்டங்கள்]]  

**முல்சி தாலுகா** (**Mulshi taluka**) இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுக்காக்களில் ஒன்றாகும். முல்சி தாலுகாவில் ஹிஞ்சவடி மற்றும் பிரான்குட் என 2 சிற்றூர்களும் மற்றும் 143 வருவாய் கிராமங்களும் உள்ளது. இத்தாலுகாவின் மேற்கில் ஹவேலி தாலுகாவின் பிம்பிரி-சிஞ்ச்வடு மாநகராட்சி உள்ளது. முல்சி தாலுகாவின் ஹிஞ்சவடி பகுதியில் மிகப்பெரிய கணினி தொழில்நுட்ப நகரம் அமைந்துள்ளது.  
## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, முல்சி வருவாய் வட்டத்தின் மொத்த மக்கள்தொகை 1,71,006 ஆகும். அதில் ஆண்கள் 90053 மற்றும் 80953 பெண்கள் உள்ளனர். பாலின விகிதம் 1000 ஆண்களுக்கு 899 பெண்கள் வீதம் உள்ளனர். 6 வயதிற்குட்பட்ட குழந்தைகள் 23041 (13.47%) ஆக உள்ளனர். சராசரி எழுத்தறிவு 67.78% ஆக உள்ளது. இவ்வட்ட மக்கள்தொகையில் பட்டியல் சாதியினரும் பட்டியல் பழங்குடியினரும் முறையே 10.58% மற்றும் 4.34% ஆக உள்ளனர். மக்கள்தொகையில் இந்துக்கள் 1,53,784 (89.93%), இசுலாமியர் 4,506 (2.63%), பௌத்தர்கள் 11000 (6.43%) மற்றும் பிறர் 1.01% ஆகவுள்ளனர். இவ்வருவாய் வட்டத்தில் பெரும்பான்மையோர் மராத்தி மொழி பேசுகின்றனர்.  
## இதனையும் காண்க
- ஹிஞ்சவடி
- புனே மாவட்டத்தின் வருவாய் வட்டங்கள்
# சாலினி பாண்டே


**சாலினி பாண்டே** (பிறப்பு 23 செப்டம்பர் 1993) ஓர் இந்திய நடிகையாவார். இவர் தெலுங்கு, தமிழ் மற்றும் இந்தி படங்களில் முக்கியமான கதாபாத்திரங்களில் நடித்துள்ளார். *அர்ஜுன் ரெட்டி* என்ற தெலுங்குத் திரைப்படத்தின் மூலம் திரைத்துறைக்கு அறிமுகமானார்.  
## தொழில்
சாலினி பாண்டே தனது நடிப்பு திறமையை ஜபல்பூர் மேடை நாடக நடிகராக தொடங்கினார். தெலுங்குத் திரைப்படம் அர்ஜுன் ரெட்டி மூலம் திரைத்துறைக்கு அறிமுகமானார். இந்த திரைப்படம் மக்களிடையே நல்ல வரவேற்பைப் பெற்றது. தெலுங்கு மொழியில் சரளமாக பேச தெரியாதப்போதும் ஷாலினி பாண்டே இந்த திரைப்படத்திற்கு சொந்தமாக பின்னணி குரல் கொடுத்தார்.  

2019 அக்டோபரில் 100% காதல் என்ற தமிழ் திரைப்படத்தில் நடித்துள்ளார். இதற்கு முன்பு தமிழில் நடிகையர் திலகம், மூலம் தமிழ் திரைத்துறைக்கு அறிமுகமானார். 2020இல் ரன்வீர் சிங்வுடன் பாலிவுட்டிலும் ஒரு திரைப்படத்தில் நடித்துள்ளார்.  

### தொலைக்காட்சி

- *மேன் மே ஹை விஷ்வாஸ்* (சோனி தொலைக்காட்சி)
- *கிரைம் பெட்ரோல்* (சோனி தொலைக்காட்சி)